Ilhom Farmonov ikkita albomini sotuvga chiqardi

O‘zbekistonda xizmat ko‘rsatgan artist Ilhom Farmonov 2014-yilgi konsert dasturining video to‘plami jamlangan diskni sotuvga chiqardi, deb xabar berdi Popcorn.uz.

Shuningdek, yangi audio albom ham muhlislari e’tiboriga havola etildi. “Ohang media” bilan hamkorlikda chiqarilgan “Shodlanaman” nomli audio albomni endilikda bemalol musiqa do‘konlaridan sotib olish mumkin bo‘ladi. Bu ikkala disk, ya’ni yangi audio albom hamda konsert dasturi tushirilgan albom 24-may kuni bir vatqning o‘zida sotuvga chiqarildi, deyiladi xabarda.
“Shodlanaman” nomli audio albomdan jami 21 ta yangi qo‘shiq o‘rin olgan.
Bundan tashqari, shu kunlarda Ilhom Farmonov yana bir yangi videoklipni muxlislari e’tiboriga havola etish niyatida.